cyanic-selkie/wikianc huggingface dataset:
Πανικός (ταινία, 1946)
Πλοκή
Η Αλίς είναι μια νεαρή γυναίκα που μόλις αποφυλακίσθηκε έχοντας αναλάβει την ευθύνη για ληστεία που είχε διαπράξει ο φίλος της Αλφρέ. Φτάνει στην πόλη το βράδυ, μετά τη δολοφονία μιας γυναίκας. Το επόμενο πρωί, η Αλίς και ο Αλφρέ προσποιούνται ότι συναντιούνται για πρώτη φορά, καθώς η αστυνομία γνωρίζει ότι αυτή κάλυψε κάποιον για τη ληστεία, τον οποίο και αναζητούν. Ο γείτονας της Αλίς, ο αντικοινωνικός και μοναχικός κύριος Ιρ, την ερωτεύεται. Την προειδοποιεί για τον Αλφρέ, καθώς γνωρίζει ότι αυτός είναι ο ένοχος της δολοφονίας.
Αν και ο Αλφρέ αρχικά δεν το παραδέχεται, τελικά της ομολογεί ότι είναι ο δολοφόνος: κοιμήθηκε με τη γυναίκα και τη σκότωσε για τα χρήματά της. Όταν η Αλίς του λέει ότι ο κύριος Ιρ γνωρίζει για το έγκλημά του, θέτει γρήγορα ένα σχέδιο σε δράση. Αρχίζει να διασπείρει υποψίες μεταξύ των ντόπιων, οι οποίοι ήδη αντιπαθούν και δεν εμπιστεύονται τον μοναχικό άνδρα. Εν τω μεταξύ, η Αλίς παίζει ένα σκληρό διπλό παιχνίδι, κάνοντάς τον κύριο Ιρ να πιστέψει ότι την έχει γοητεύσει, προκειμένου να του πάρει την απόδειξη που αυτός ισχυρίζεται ότι έχει για την ενοχή του Αλφρέ. Συγχρόνως, τοποθετεί την τσάντα της δολοφονημένης γυναίκας στο δωμάτιό του. Αργότερα, ο Αλφρέ λέει στους φίλους του να κινητοποιήσουν τους γείτονες του κυρίου Ιρ, οι οποίοι ψάχνουν στο δωμάτιο και βρίσκουν την τσάντα.
Επαγωγική εστία
250px|μικρογραφία|δεξιά|Επαγωγική εστία Οι Επαγωγικές εστίες θερμαίνουν ένα μαγειρικό σκεύος με ηλεκτρική επαγωγή, αντί της θερμικής αγωγιμότητας που χρησιμοποιείται στις ηλεκτρικές εστίες και για το μαγείρεμα σε φωτιά. Σχεδόν για όλα τα μοντέλα των επαγωγικών εστιών, το μαγειρικό σκεύος πρέπει να είναι κατασκευασμένο ή να περιέχει σημαντικές ποσότητες από ένα σιδηρομαγνητικό μέταλλο, όπως χυτοσίδηρο ή ανοξείδωτο χάλυβα. Τα σκεύη και δοχεία από χαλκό, γυαλί και αλουμίνιο μπορούν να τοποθετηθούν σε ένα δίσκο διασύνδεσης από σιδηρομαγνητικό υλικό, ο οποίος λειτουργεί σαν μια συμβατική εστία.
Σε μία κουζίνα επαγωγής, κάτω από το δοχείο μαγειρέματος βρίσκεται ένα πηνίο από σύρμα χαλκού, μέσα από το πηνίο διέρχεται εναλλασσόμενο ηλεκτρικό ρεύμα. Το προκύπτον ταλαντούμενο μαγνητικό πεδίο επάγει μια μαγνητική ροή, το σιδηρούχο σκεύος δρα όπως η δευτερεύουσα περιέλιξη ενός μετασχηματιστή. Ο στροβιλισμός του ρεύματος που διαρρέει την αντίσταση του μαγειρικού σκεύους, το θερμαίνει.
Οφέλη
250px|μικρογραφία|δεξιά|Σε μια επαγωγική εστία μπορεί να βράσει νερό τοποθετώντας το σκεύος πάνω από πολλά στρώματα χαρτιού. Το χαρτί παραμένει άθικτο, καθώς θερμότητα παράγεται μόνο στο κάτω μέρος του σκεύους Το μαγείρεμα σε επαγωγική εστία παρέχει ταχύτερη θέρμανση, βελτιωμένη θερμική απόδοση και πιο ελεγχόμενη θέρμανση σε σχέση με το μαγείρεμα με θερμική αγωγιμότητα. Παρέχει επίσης ακριβή έλεγχο της θερμότητας, παρόμοιο με αυτόν μιας εστίας φυσικού αερίου. Ένα στοιχείο επαγωγής έχει απόδοση θέρμανσης συγκρίσιμη με έναν καυστήρα αερίου, αλλά είναι πολύ πιο αποδοτικό από ενεργειακή άποψη. Η επιφάνεια μαγειρέματος θερμαίνεται μόνο κάτω από το σκεύος και έτσι δεν φτάνει σε επικίνδυνα υψηλή θερμοκρασία. Το σύστημα ελέγχου διακόπτει τη λειτουργία του στοιχείου αν δεν υπάρχει δοχείο επάνω από τη θέση μαγειρέματος ή αν το δοχείο δεν είναι αρκετά μεγάλο. Οι επαγωγικές εστίες καθαρίζονται εύκολα, επειδή η επιφάνεια μαγειρέματος είναι επίπεδη και λεία και δεν ζεσταίνεται αρκετά για να καούν τρόφιμα πάνω σε αυτή.
Η μονάδα μπορεί να ανιχνεύσει αν υπάρχουν μαγειρικά σκεύη επάνω στην εστία, μέσω της παρακολούθησης της ισχύος που παρέχεται. Με αυτόν τον τρόπο μπορεί να κρατήσει ένα δοχείο μόλις σιγοβράζει, ή να σβήσει αυτόματα ένα μάτι όταν αποσυρθεί το μαγειρικό σκεύος.
Επειδή η επαγωγική εστία είναι λεπτή σε σχέση με μια επιφάνεια μαγειρέματος που λειτουργεί με αέριο ή ηλεκτρική αντίσταση, η πρόσβαση αναπηρικού αμαξιδίου είναι καλύτερη, τα πόδια του χρήστη μπορούν να είναι κάτω από την εστία και τα χέρια του χρήστη μπορούν να είναι πάνω από το μαγειρικό σκεύος.
Παραπομπές
Κατηγορία:Μαγειρική Κατηγορία:Οικιακές συσκευές
Λουίζα της Σαβοΐας
Η Λουίζα της Σαβοΐας (11 Σεπτεμβρίου 1476 - 22 Σεπτεμβρίου 1531) ήταν Γαλλίδα ευγενής, δούκισσα του Οβέρν και των Βουρβόνων, δούκισσα του Νεμούρ και η βασιλομήτωρ του βασιλιά της Γαλλίας Φραγκίσκου Α΄. Mεγαλύτερη θυγατέρα του δουκός Φιλίππου Β΄ της Σαβοΐας και της πρώτης συζύγου του Μαργαρίτας των Βουρβόνων, τον πατέρα της διαδέχθηκε στο δουκάτο της Σαβοΐας ο αδελφός της Φιλιβέρτος Β΄ της Σαβοΐας και μετά τον πρόωρο θάνατο του χωρίς απογόνους (1504) ο ετεροθαλής αδελφός τους Κάρολος Γ΄.
Γάμος με τον Κάρολο της Ορλεάνης
Επειδή η μητέρα της πέθανε όταν ήταν μόλις 7 ετών, τη μεγάλωσε η θεία της Άννα των Βαλουά, η οποία ήταν αντιβασίλισσα της Γαλλίας, για λογαριασμό του αδελφού της Καρόλου Η΄. Η Λουίζα στο Αμπουάζ αρραβώνιασε (1501) τον νεαρό αδελφό της Φιλιβέρτο με τη Μαργαρίτα των Αψβούργων, κόρη του Μαξιμιλιανού Α΄ της Γερμανίας. Μέσω αυτού του γάμου η Λουίζα κατάφερε να εξασφαλίσει την ειρήνη για πολλά χρόνια.
Παντρεύτηκε στις 16 Φεβρουαρίου 1488 στο Παρίσι σε ηλικία 11 ετών τον Κάρολο των Βαλουά-Ορλεάνης κόμη του Ανγκουλέμ, αλλά άρχισε να ζει μαζί του σε ηλικία 15 ετών. Η σχέση της μικρής Λουίζας με τον Κάρολο ήταν υπέροχη, παρά το γεγονός ότι ο σύζυγος της είχε δύο ερωμένες. Με τη μια από αυτές, την Αντουανέττα του Πολινιάκ, είχε αποκτήσει δυο νόθες κόρες, την Ιωάννα και τη Μανταλένα με την άλλη, την Ιωάννα του Κοντέ, είχε άλλη μία νόθη κόρη, τη Σουβερέν. Η Λουίζα ανέθρεψε και αγάπησε τα νόθα παιδιά του συζύγου της όπως τα δικά της· αργότερα μάλιστα φρόντισε και για τους γάμους τους. Όταν ο σύζυγος της αρρώστησε τον χειμώνα του 1495 ύστερα από έναν αγώνα ιπποδρομίας, τον φρόντισε με μεγάλη στοργή. Ο Κάρολος πέθανε στις 1 Ιανουαρίου 1496 και η Λουίζα περιέπεσε σε μεγάλη θλίψη.
Ο γιος της Λουίζας Φραγκίσκος διάδοχος του Γαλλικού θρόνου
Η Λουίζα βρέθηκε σε δύσκολη θέση, επειδή ήταν μόλις 19 ετών και έπρεπε να μεγαλώσει τα παιδιά της. Έμεινε για 2 χρόνια στο Κονιάκ και στη συνέχεια μετακινήθηκε στην αυλή του βασιλιά της Γαλλίας Λουδοβίκου ΙΒ΄, ο οποίος ήταν εξάδελφος τού συζύγου της. Έδειξε από την αρχή ιδιαίτερο ενδιαφέρον στη διπλωματία, στην άσκηση εξωτερικής πολιτικής, στα γράμματα και τις τέχνες ιδιαίτερα όσον αφορά την Ιταλία την εποχή της Αναγέννησης. Το ενδιαφέρον της για την Ιταλία της Αναγέννησης το μετέδωσε και στα παιδιά της, τα οποία είχαν διδάσκαλο τον Ιταλό καθηγητή Χριστόφορο Νουμάι.
Ο βασιλιάς Λουδοβίκος ΙΒ' αρρώστησε βαριά (1505). Πιστεύοντας ότι θα πεθάνει, όρισε διάδοχό του τον μεγαλύτερο γιο της Λουίζας Φραγκίσκο, με αντιβασιλείς την ίδια τη Λουίζα και τη σύζυγό του Άννα της Βρετάνης, αλλά στη συνέχεια έγινε απροσδόκητα καλά από την ασθένειά του και έζησε άλλα 10 χρόνια. Τότε ο Φραγκίσκος έγινε ο περισσότερο ευνοούμενος από όλους στη βασιλική αυλή· ο Λουδοβίκος ΙΒ΄ τον νύμφευσε στις 8 Μαΐου/1514 με την κόρη του Κλαυδία της Γαλλίας και τον όρισε διάδοχό του. Με τον θάνατο τού Λουδοβίκου ΙΒ' στις 1 Ιανουαρίου/1515, ο Φραγκίσκος Α΄ στέφθηκε βασιλιάς της Γαλλίας.
Κατάσχεση του δουκάτου των Βουρβόνων από τον Κάρολο Γ'
Η μητέρα της Μαργαρίτα των Βουρβόνων ήταν η αδελφή του Πέτρου Β΄ τελευταίου δούκα του Μπουρμπόν (από τον κύριο κλάδο των Βουρβόνων), ο οποίος είχε ορίσει σε συμφωνία με τον βασιλιά Λουδοβίκο IB΄ να τον διαδεχτούν η κόρη του Σουζάνα και ο σύζυγος της Κάρολος Γ΄ των Βουρβόνων-Μονπανσιέ. Όταν πέθανε η Σουζάνα, η Λουίζα αμφισβήτησε τον τίτλο από τον Κάρολο Γ΄ απαιτώντας να την παντρευτεί, για να εξακολουθήσει να διατηρεί τον τίτλο. Ο Κάρολος Γ΄ αρνήθηκε, με τη δικαιολογία τη μεγάλη ηλικία της, αφού ήταν 14 χρόνια μεγαλύτερή του. Τότε ο γιος της βασιλιάς Φραγκισκος Α΄ έκανε κατάσχεση της περιουσίας του Καρόλου Γ΄. Έπειτα ο Κάρολος Γ΄ κατέφυγε στον εχθρό τού Φραγκίσκου Α΄, αυτοκράτορα Κάρολο Ε΄, με τον οποίο συνωμότησε μαζί με τον βασιλιά της Αγγλίας Ερρίκο Η΄, προκειμένου να ανατρέψουν τον Φραγκίσκο Α΄ από τον θρόνο του και να τεμαχίσει το βασίλειό του. Όταν η συνωμοσία αποκαλύφθηκε, ο Κάρολος Γ΄ αποκηρύχθηκε από τον Φραγκίσκο Α΄ ως προδότης και δραπέτευσε στον Κάρολο Ε΄, που υπηρέτησε στον στρατό του. Εκεί σκοτώθηκε στην πολιορκία της Ρώμης (1527). Η Λουίζα κέρδισε την Ωβέρνη και έγινε δούκισσα στο όνομα του γιου της.
Διπλωματικές αποστολές στην αυλή του γιου της
Η Λουίζα είχε σημαντική θέση στην αυλή του γιου της Φραγκίσκου Α΄: ήταν πάντοτε αντιβασίλισσα την εποχή που ο Φραγκίσκος Α΄ απουσίαζε σε εκστρατείες, όπως στους Ιταλικούς πολέμους (1525 - 1526) ή την εποχή που ο Φραγκίσκος Α΄ ήταν αιχμάλωτος του Καρόλου Ε΄ στην Ισπανία μετά τη μάχη της Παβίας. Το 1524 έστειλε τους απεσταλμένους της στο Λονδίνο για διαπραγματεύσεις, προκειμένου να κλείσει συνθήκες ειρήνης με τον καρδινάλιο Γούλσει. Η αποστολή απέτυχε, αλλά άνοιξε τον δρόμο για τη συνθήκη που έκλεισε τον επόμενο χρόνο. Την εποχή που ο γιος της ήταν αιχμάλωτος του αυτοκράτορα Καρόλου Ε΄ (Κουίντου), η Λουίζα κατέφυγε για να ζητήσει βοήθεια στον Οθωμανό σουλτάνο Σουλεϊμάν Α΄ τον Μεγαλοπρεπή. Η πρώτη αποστολή που έστειλε (1525) χάθηκε στη Βοσνία. Με τη δεύτερη αποστολή τον Δεκέμβριο του ίδιου χρόνου καταφέρνει να κερδίσει την υποστήριξη του σουλτάνου· η αποστολή επέστρεψε στις 6 Φεβρουαρίου 1526 έχοντας εξασφαλίσει τη συμμαχία μαζί του. Η ίδια η Λουίζα αργότερα διαπραγματεύτηκε για οριστική ειρήνη στη μακρόχρονη έχθρα ανάμεσα στον γιο της βασιλιά Φραγκίσκο Α' και τον αυτοκράτορα Κάρολο Κουίντο. Η συνθήκη υπεγράφη στις 3 Αυγούστου 1529 από την ίδια τη Λουίζα και την επ'αδελφώ νύφη της Μαργαρίτα της Αυστρίας (θεία του Καρόλου Κουίντου) για λογαριασμό των Αψβούργων. Ονομάστηκε "Συμφωνία των Κυριών" και κατοχύρωσε την Ιταλία οριστικά στον Κάρολο Κουίντο.
Οικογένεια
Παιδιά της με τον Κάρολο των Βαλουά-Ορλεάνης κόμη του Ανγκουλέμ ήταν:
Πηγές
Κατηγορία:Αντιβασιλείς της Γαλλίας Κατηγορία:Οίκος της Σαβοΐας Κατηγορία:Δούκες της Ωβέρνης Κατηγορία:Δούκισσες του Ανζού Κατηγορία:Δούκισσες του Νεμούρ Κατηγορία:Πριγκίπισσες της Σαβοΐας
Εθνική Βελγίου U18 (καλαθοσφαίριση γυναικών)
Η εθνική ομάδα καλαθοσφαίρισης γυναικών U18 του Βελγίου είναι το συγκρότημα που αντιπροσωπεύει τη χώρα του Βελγίου σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 18 ετών. Είναι επίσης γνωστή ως Εθνική Βελγίου Νεανίδων. Βρίσκεται υπό τη δικαιοδοσία της Βελγικής Ομοσπονδίας Καλαθοσφαίρισης (Basket Belgium, KBBB / FRBB).
Εξωτερικοί σύνδεσμοι
Γυναικων U18
1685 Τόρο
Ο Τόρο (Toro) είναι ένας αστεροειδής με απόλυτο μέγεθος (όπως ορίζεται για το Ηλιακό Σύστημα) 14. Ανακαλύφθηκε το 1948 από τον Αμερικανό αστρονόμο Καρλ Βιρτάνεν, που παρατηρούσε από το Όρος Χάμιλτον της Καλιφόρνια (Αστεροσκοπείο Λικ), και πήρε το όνομά του από το όνομα της Μπετούλια Τόρο (Betulia Toro), συζύγου του Αμερικανού αστρονόμου και μαθηματικού Σάμιουελ Χέρικ, όπως και ο αστεροειδής 1580 Μπετούλια.
Φυσικά χαρακτηριστικά
Η μέση διάμετρος του Τόρο εκτιμάται σε 3,4 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,31. Ο Τόρο περιστρέφεται γύρω από τον εαυτό του μία φορά κάθε 10 ώρες 11 λεπτά και 58 δευτερόλεπτα.
Μητρικό σώμα μετεωρίτη
Με βάση τροχιακούς υπολογισμούς, ο Τόρο είναι ο πιθανότερος υποψήφιος ως το σώμα από το οποίο προήλθε, ως θραύσμα του, ο μετεωρίτης του Σιλικόγκα, ο οποίος έπεσε στην Αλαμπάμα το 1954 και είναι ο μόνος μετεωρίτης που είναι βέβαιο πως τραυμάτισε άνθρωπο κατά την πτώση του.
Εξωτερικοί σύνδεσμοι
Τορο
Μπεχραμτεπέ
Το Μπεχραμτεπέ, επίσης γνωστό ως Μπεχρεμτεπέ, Αγκαχανλί, Περβομάισκογιε, καθώς και ως Περβόγιε Μάγια; Бирмай* πρώην Μπιρ Μάι, είναι χωριό και δήμος της επαρχίας Ιμισλί του Αζερμπαϊτζάν. Έχει πληθυσμό 4.089 κατοίκων.
Κατά τη διάρκεια της σοβιετικής περιόδου, το χωριό ήταν γνωστό ως Μπιρ Μάι (που σημαίνει 1 Μαΐου), προς τιμήν της σοβιετικής Ημέρας Εργασίας. Μετονομάστηκε σε Μπεχραμτεπέ το 1992.
Εξωτερικοί Σύνδεσμοι
Κατηγορία:Κατοικημένες περιοχές στην Επαρχία Ιμισλί
1688 Βίλκενς
Φυσικά χαρακτηριστικά
Τα φυσικά χαρακτηριστικά του Βίλκενς είναι άγνωστα. Ο Βίλκενς περιστρέφεται γύρω από τον εαυτό του μία φορά κάθε 7 ώρες και 15 λεπτά (Franco 2011).
Εξωτερικοί σύνδεσμοι
Βιλκενς
Σφαγή του Μι Λάι
Η Σφαγή του Μι Λάι (Mỹ Lai) ήταν η μαζική δολοφονία αμάχων πολιτών, ο αριθμός των οποίων κυμαίνεται από 347 έως 504, στο χωριό Μι Λάι του Νοτίου Βιετνάμ, κατά τη διάρκεια του πολέμου του Βιετνάμ, στις 16 Μαρτίου 1968. Τις δολοφονίες διέπραξαν Αμερικανοί στρατιώτες του 3ου λόχου του 1ου τάγματος, το οποίο ανήκε στο 20ό Σύνταγμα Πεζικού, της 11ης ταξιαρχίας της Μεραρχίας "Americal". Τα περισσότερα από τα θύματα ήταν γυναίκες, παιδιά, βρέφη και ηλικιωμένοι. Μερικά από τα πτώματα, όπως φάνηκε αργότερα είχαν ακρωτηριαστεί και, σύμφωνα με ισχυρισμούς, πολλές γυναίκες βιάστηκαν πριν τις δολοφονίες. Ενώ αρχικά απαγγέλθηκαν κατηγορίες σε 26 Αμερικανούς στρατιώτες για τις πράξεις τους στο Μι Λάι, μόνο ο ανθυπολοχαγός Γουίλιαμ Κάλεϋ (William Calley), ένας διμοιρίτης του τρίτου λόχου, καταδικάστηκε. Ενώ κρίθηκε ένοχος για τη δολοφονία 22 χωρικών και του απαγγέλθηκε η ποινή της ισόβιας κάθειρξης, στη συνέχεια εξέτισε μόνο τρεισήμισι χρόνια κατ' οίκον περιορισμό.
Η σφαγή έλαβε χώρα στους οικισμούς Μι Λάι (Mỹ Lai) και Μι Κε (My Khe) που ανήκαν στο χωριό Σον Μι (Sơn Mỹ). Στο σύγχρονο Βιετνάμ τα γεγονότα ονομάζονται Σφαγή του Σον Μι (thảm sát Sơn Mỹ). Η κωδική ονομασία των Αμερικανών για το "οχυρό των Βιετκόνγκ" (sic) ήταν "Πίνκβιλ" (Pinkville).
Το περιστατικό προκάλεσε παγκόσμια κατακραυγή όταν έγινε δημόσια γνωστό το 1969. Η σφαγή επίσης ενδυνάμωσε τις εγχώριες αντιδράσεις στις Η.Π.Α. για τη συμμετοχή της χώρας στον πόλεμο του Βιετνάμ. Τρεις Αμερικανοί στρατιώτες οι οποίοι προσπάθησαν να σταματήσουν τη σφαγή και να προστατέψουν τους τραυματισμένους αρχικά καταγγέλθηκαν από αρκετούς Αμερικανούς Γερουσιαστές ως προδότες, σε μια προσπάθεια να συγκαλυφθεί η σφαγή. Έγιναν παραλήπτες επιστολών εμφορούμενων από μίσος και απειλών για τη ζωή τους, ενώ βρήκαν ακρωτηριασμένα ζώα στην αυλή τους. Αργότερα, οι τρεις επαινέθηκαν ευρύτατα και τιμήθηκαν από τον αμερικανικό στρατό για τις ηρωικές πράξεις τους.
Γεγονότα που προηγήθηκαν
Κατά τη διάρκεια της επιθετικής επιχείρησης Τετ (Tet Offensive) τον Ιανουάριο του 1968, διεξήχθησαν επιθέσεις στο Κουάνγκ Νγκάι από το 48ο Τάγμα του Εθνικού Απελευθερωτικού Μετώπου (NLF), που συνήθως αποκαλούνταν από τους Αμερικανούς ως Vietcong ή Victor Charlie (από τα αρχικά που αντιστοιχεί με το φωνητικό αλφάβητο του ΝΑΤΟ). Οι στρατιωτικές μυστικές υπηρεσίες των ΗΠΑ είχαν φτάσει στο συμπέρασμα ότι το 48ο τάγμα του NLF, αφού υποχώρησε και διασκορπίστηκε, είχε καταφύγει στο χωριό Σον Μι, στην επαρχία Κουάνγκ Νγκάι (Quảng Ngãi). Ο αριθμός των συγκεκριμένων οικισμών στο χωριό - ονομασθέντα Μι Λάι 1, 2, 3, και 4 -θεωρήθηκαν ύποπτοι για υπόθαλψη της 48ης. (Τον Φεβρουάριο, η σφαγή στο Φονγκ Νι (Phong Nhi) και στο Φονγκ Νατ (Phong Nhat) και η σφαγή στο Χα Μι είχαν διαπραχθεί από πεζοναύτες της Νότιας Κορέας στο Κουάνγκ Ναμ (Quảng Nam), μια γειτονική επαρχία του Κουάνγκ Γκάι.
Οι δυνάμεις των ΗΠΑ προγραμμάτιζαν μια μεγάλη επίθεση κατά των εν λόγω οικισμών, χρησιμοποιώντας την ομάδα κρούσης Μπάρκερ (Task Force Barker), μια μονάδα μεγέθους τάγματος, αποτελούμενη από τρεις λόχους τυφεκιοφόρων της Μεραρχίας "Americal" και υπό την ηγεσία του Αντισυνταγματάρχη Φρανκ Α. Μπάρκερ (Frank A. Barker). Ο συνταγματάρχης Οράν Κ. Χέντερσον (Oran K. Henderson) κάλεσε τους αξιωματικούς του να «μπούνε εκεί επιθετικά, εκ του σύνεγγυς με τον εχθρό και να τους σαρώσουν για τα καλά». Ο Μπάρκερ διέταξε τους επικεφαλής αξιωματικούς του 1ου Τάγματος να κάψουν τα σπίτια, να σκοτώσουν το ζωικό κεφάλαιο, να καταστρέψουν τα τρόφιμα, και, πιθανόν, να σφραγίσουν τα πηγάδια.
Την παραμονή της επίθεσης, κατά την ενημέρωση του 3ου λόχου, ο λοχαγός Έρνεστ Μεντίνα (Ernest Medina) είπε στους άνδρες του ότι σχεδόν όλοι οι άμαχοι κάτοικοι των οικισμών στο χωριό Σον Μι θα είχαν φύγει για την αγορά από τις 7 π.μ. και οποιοσδήποτε παραμείνει θα είναι μέλος ή συμπαθών του NLF. Ρωτήθηκε αν η διαταγή συμπεριελάμβανε τη θανάτωση γυναικών και παιδιών. Οι παρόντες έδωσαν αργότερα διαφορετικές μαρτυρίες της απάντησης του Μεντίνα. Κάποιοι, συμπεριλαμβανομένων διμοιριτών, κατέθεσαν ότι οι διαταγές, όπως τις κατανόησαν, ήταν να σκοτώσουν όλους τους αντάρτες και τους μαχητές του Βόρειου Βιετνάμ και τους «υπόπτους» (μεταξύ των οποίων γυναίκες και παιδιά, καθώς και όλα τα ζώα), να κάψουν το χωριό, και να μολύνουν τα πηγάδια. Ακόμα, σύμφωνα με μία ή περισσότερες μαρτυρίες, φέρεται να είπε «Είναι όλοι V.C., τώρα πηγαίντε απάνω τους» και ακούστηκε να λέει «Ποιος είναι ο εχθρός μου;» ο Μεντίνα πρόσθεσε: «Κάθε ένας που τρέχει μακριά από εμάς, κρύβεται από εμάς, ή φαίνεται να είναι ο εχθρός. Αν ένας άντρας τρέχει, ρίξτε του, μερικές φορές ακόμη και αν μια γυναίκα με τυφέκιο τρέχει, ρίξτε της.»
Ο 3ος λόχος θα εισερχόταν στην κωμόπολη με αιχμή του δόρατος την 1η διμοιρία του. Οι άλλοι δύο λόχοι της ομάδας κρούσης επρόκειτο να περιζώσουν το χωριό.
Οι δολοφονίες
Το πρωί της 16ης Μαρτίου, ο 3ος λόχος έφτασε μετά από μια σύντομη προετοιμασία από το πυροβολικό και ελικόπτερο φέροντα πολυβόλο. Αν και οι Αμερικανοί δεν βρήκαν μαχητές του εχθρού στο χωριό, πολλοί στρατιώτες υποψιάζονταν ότι υπήρχαν στρατιώτες του NFL που κρύβονταν στα υπόγεια των σπιτιών των συζύγων τους ή των ηλικιωμένων γονιών τους. Οι στρατιώτες των ΗΠΑ, συμπεριλαμβανομένης μιας διμοιρίας με επικεφαλής τον Ανθυπολοχαγό Γουίλιαμ Κάλεϋ (William Calley), ξεκίνησαν να πυροβολούν σε κάτι που που ισχυρίστηκαν ότι είχαν εκλάβει ως μια θέση του εχθρού.
Μόλις οι πρώτοι πολίτες τραυματίστηκαν ή σκοτώθηκαν από αδιάκριτα πυρά, οι στρατιώτες άρχισαν να επιτίθενται εναντίον ανθρώπων και ζώων, με πυροβόλα όπλα, χειροβομβίδες και ξιφολόγχες. Το μέγεθος της σφαγής και η αγριότητα των επιτιθεμένων αυξάνονταν σε κάθε δολοφονία. Το BBC News περιέγραψε τη σκηνή: «Δεκάδες άνθρωποι που οδηγήθηκαν δια της βίας σε ένα αρδευτικό αυλάκι και σε άλλα σημεία έχασαν τη ζωή τους με [ριπές από] αυτόματα όπλα».
Μια μεγάλη ομάδα περίπου 70-80 χωρικών, που είχαν συγκεντρωθεί από την 1η Διμοιρία στο κέντρο του χωριού, σκοτώθηκαν με διαταγή του Κάλεϋ, ο οποίος επίσης συμμετείχε.
Μέλη της 2ης διμοιρίας σκότωσαν τουλάχιστον 60-70 Βιετναμέζους, καθώς σάρωσαν το βόρειο μισό του Μι Λάι 4 και το Μπιν Τάι (Binh Tay), ένα μικρό οικισμό περίπου 400 μέτρα βόρεια του Μι Λάι 4. Οι απώλειες της διμοιρίας ήταν ένας νεκρός και επτά τραυματίες από νάρκες και στημένες παγίδες.
Μετά τις αρχικές «σαρώσεις» από την 1η και τη 2η διμοιρία, η 3η διμοιρία εστάλη για την αντιμετώπιση τυχόν «υπολειπόμενης αντίστασης». Αυτοί άρχισαν αμέσως να σκοτώνουν κάθε ζωντανό άνθρωπο ή ζώο που έβρισκαν, συμπεριλαμβανομένων Βιετναμέζων που είχαν βγει από τις κρυψώνες τους, καθώς και τραυματιών, που εντοπίστηκαν μέσα στις σορούς των σωμάτων από τα βογκητά τους. Η 3η διμοιρία, επίσης, συγκέντρωσε και εκτέλεσε μια ομάδα από επτά έως δώδεκα γυναικών και παιδιών.
Δεδομένου ότι ο τρίτος λόχος δεν είχε συναντήσει καμία αντίσταση, το 4ο τάγμα, 3ο σύνταγμα πεζικού, μεταφέρθηκε αεροπορικώς στη ζώνη προσγείωσης μεταξύ 8:15 - 8:30 και επιτέθηκε στον μικρό οικισμό του Μι Κε 4, σκοτώνοντας 90 άτομα.
Κατά τη διάρκεια των δύο επόμενων ημερών, και τα δύο τάγματα συμμετείχαν και σε άλλους εμπρησμούς και καταστροφή κατοικιών, καθώς και κακομεταχείριση Βιετναμέζων κρατουμένων. Ενώ οι περισσότεροι από τους στρατιώτες δεν συμμετέχουν στα εγκλήματα, ούτε διαμαρτυρήθηκαν ούτε παραπονέθηκαν στους ανωτέρους τους.
Παρέμβαση πληρώματος ελικοπτέρου
Ο ανθυπασπιστής Χιου Τόμπσον Jr. (Hugh Thompson Jr.), πιλότος ελικοπτέρου από μια ομάδα αερο-ανιχνευτών, είδε ένα μεγάλο αριθμό αμάχων νεκρών ή ετοιμοθάνατων, πετώντας πάνω από το χωριό - επρόκειτο για βρέφη, παιδιά, γυναίκες και γέρους, χωρίς καμία ένδειξη ύπαρξης ανδρών στρατεύσιμης ηλικίας ή όπλων οπουδήποτε. Ο Τόμπσον και το πλήρωμά του έγιναν μάρτυρας της δολοφονίας από τον Λοχαγό Μεντίνα μιας άοπλης και ακινητοποιημένης γυναίκας την οποία αυτός κλώτσησε και πυροβόλησε εξ επαφής (ο Μεντίνα αργότερα ισχυρίστηκε ότι πίστεψε ότι η γυναίκα κρατούσε χειροβομβίδα). Το πλήρωμα έκανε πολλές προσπάθειες να καλέσει βοήθεια για τους τραυματίες μέσω ασυρμάτου. Προσγείωσαν το ελικόπτερό τους κοντά σε μια τάφρο γεμάτη με σώματα ανάμεσα στα οποία εντόπισαν κίνηση. Ο Τόμσον ζήτησε από έναν λοχία που συνάντησε εκεί (τον Ντέιβιντ Μίτσελ [David Mitchell] της 1ης Διμοιρίας) να βοηθήσει να βγάλουν τους ανθρώπους από την τάφρο και ο λοχίας απάντησε θα βοηθούσε «να τους βγάλουν από τη μιζέρια τους». Ο Τόμπσον, σοκαρισμένος και μπερδεμένος, μίλησε στη συνέχεια με τον ανθυπολοχαγό Κάλεϋ, ο οποίος υποστήριξε ότι "απλά εκτελούσε διαταγές». Ενώ απογειωνόταν το ελικόπτερο, είδαν τον Μίτσελ να πυροβολεί στην τάφρο.
Ο Τόμπσον τότε είδε μια ομάδα αμάχων (και πάλι αποτελούμενη από παιδιά, γυναίκες και γέρους) σε ένα καταφύγιο που το προσέγγιζαν οι στρατιώτες στο έδαφος. Ο Τόμπσον προσγείωσε το ελικόπτερο και είπε στο πλήρωμά του ότι εάν οι στρατιώτες πυροβολούσαν κατά των Βιετναμέζων, ενώ αυτός προσπαθούσε να τους βγάλει από το καταφύγιο, να ανοίξουν πυρ σε αυτούς τους στρατιώτες. Ο Τόμπσον κατέθεσε αργότερα ότι μίλησε με έναν υπολοχαγό (ταυτοποιούμενο με τον Στήβεν Μπρουκς [Stephen Brooks] της 2ης διμοιρίας), του είπε υπήρχαν γυναίκες και παιδιά στο καταφύγιο και ζήτησε από τον υπολοχαγό να τον βοηθήσει να τους βγάλει έξω. Σύμφωνα με τον Τόμπσον, «[ο υπολοχαγός] είπε ότι ο μόνος τρόπος για να τους βγάλεις έξω ήταν με μια χειροβομβίδα». Ο Τόμπσον κατέθεσε ότι ο ίδιος είπε στη συνέχεια στον Μπρουκς "να κρατήσεις μόνο τους άνδρες σου εκεί που είναι, και εγώ θα βγάλω τα παιδιά». Βρήκε 12-16 άτομα στην αποθήκη, τους έπεισε να βγουν και τους οδήγησε στο ελικόπτερο, μένοντας μαζί τους, ενώ φυγαδεύονταν μέσω αέρος σε δύο ομάδες.
Επιστρέφοντας στο Μι Λάι, ο Τόμπσον και τα άλλα μέλη του πληρώματος του ελικοπτέρου παρατήρησαν αρκετές μεγάλες ομάδες πτωμάτων. Εντοπίζοντας κάποιους επιζώντες στο χαντάκι, ο Τόμπσον προσγειώθηκε πάλι. Ένα μέλος του πληρώματος μπήκε στο αυλάκι και επέστρεψε με ένα καταματωμένο, αλλά προφανώς σώο παιδί που μετά μεταφέρθηκε δι' αέρος σε ασφαλές μέρος. Το παιδί θεωρήθηκε τότε ότι ήταν κορίτσι αλλά αργότερα αποδείχθηκε ότι ήταν ένα τετράχρονο αγόρι. Ο Τόμπσον στη συνέχεια ανέφερε ό,τι είχε δει στον επικεφαλής του λόχου του, Ταγματάρχη Φρέντερικ Γ. Γουάτκη (Frederic W. Watke), χρησιμοποιώντας όρους όπως «φόνος» και «περιττές και άσκοπες δολοφονίες». Οι αναφορές του Τόμπσον επιβεβαιώθηκαν από άλλους πιλότους και ιπτάμενα πληρώματα.
Για τις δράσεις τους, στον Τόμπσον απονεμήθηκε ο Διακεκριμένος Ιπτάμενος Σταυρός (Distinguished Flying Cross - DFC) και στο πλήρωμά του απονεμήθηκε ο Χάλκινος Αστέρας (Bronze Star). Στον Αντρεότα (Andreotta) το μετάλλιο τού απονεμήθηκε μετά το θάνατό του, καθώς αυτός σκοτώθηκε εν δράσει στις 8 Απριλίου 1968. Επειδή η αιτιολόγηση της τιμητικής διάκρισης για τον DFC συμπεριελάμβανε μια κατασκευασμένη περιγραφή για τη διάσωση μιας νεαρής κοπέλας από το Μι Λάι από «πυκνά διασταυρούμενα πυρά» ο Τόμπσον πέταξε το μετάλλιο του. Του απονεμήθηκε αργότερα μια Πορφυρή Καρδιά (Purple Heart) για άλλες υπηρεσίες του στο Βιετνάμ. Το 1998, τα μετάλλια του πληρώματος του ελικοπτέρου αντικαταστάθηκαν από το Μετάλλιο του Στρατιώτη, «την υψηλότερη διάκριση που μπορεί να απονείμει ο στρατός των ΗΠΑ για την ανδρεία που δεν σχετίζεται με άμεση σύγκρουση με τον εχθρό». Η αιτιολόγηση της απονομής της διάκρισης ήταν «για τον ηρωισμό πάνω και πέρα ​​από το κάλεσμα του καθήκοντος, κατά τη σωτηρία της ζωής τουλάχιστον 10 Βιετναμέζων αμάχων κατά τη διάρκεια της παράνομης σφαγής μη-μαχητών από τις αμερικανικές δυνάμεις στο Μι Λάι». Ο Τόμπσον αρχικά αρνήθηκε το μετάλλιο όταν ο στρατός των ΗΠΑ θέλησε να του το απονείμει με χαμηλό προφίλ. Ζήτησε να γίνει δημοσίως και να τιμηθεί το πλήρωμά του με τον ίδιο τρόπο. Οι στρατιωτικοί, βετεράνοι πια, ήρθαν επίσης σε επαφή με τους επιζώντες του Μι Λάι.
Απολογισμός
Λόγω των χαοτικών συνθηκών και της απόφασης του στρατού να μην προβεί σε μια βεβαία καταμέτρηση των πτωμάτων, ο αριθμός των αμάχων που σκοτώθηκαν στο Μι Λάι, δεν μπορεί να είναι ασφαλής. Οι εκτιμήσεις ποικίλλουν από πηγή σε πηγή, με 347 και 504 είναι οι συχνότερο αναφερόμενοι αριθμοί. Το μνημείο στον τόπο της σφαγής απαριθμεί 504 ονόματα, με ηλικίες που κυμαίνονται από 1 έως 82 ετών. Μια μεταγενέστερη έρευνα από τον αμερικανικό στρατό κατέληξε σε ύψος μικρότερο των 347 θανάτων, που αποτελεί και την επίσημη εκτίμηση για τις ΗΠΑ.
Μετά την επιστροφή στη βάση τους περίπου στις 11:00, ο Τόμπσον ανέφερε αναστατωμένος τη σφαγή στους ανωτέρους του. Οι ισχυρισμοί του περί δολοφονιών αμάχων έφτασαν γρήγορα στον Αντισυνταγματάρχη Φρανκ Μπάρκερ, γενικό επικεφαλής της επιχείρησης. Ο Μπάρκερ έδωσε μέσω ασυρμάτου διαταγή στον αξιωματικό επιχειρήσεών του για να μάθει από τον Λοχαγό Μεντίνα τι συνέβαινε στο έδαφος. Ο Μεντίνα διέταξε στη συνέχεια κατάπαυση του πυρός προκειμένου να "παύσει τις δολοφονίες" ο 3ος λόχος.
Ο Τόμπσον έκανε μια επίσημη αναφορά των δολοφονιών και εξετάστηκε από το συνταγματάρχη Οράν Χέντερσον, διοικητή της 11ης ταξιαρχίας πεζικού (ο ανώτερος σχηματισμός του 20ου Τάγματος Πεζικού). Ανησυχώντας για την τροπή των γεγονότων, ανώτεροι αξιωματικοί της Americal ακύρωσαν προγραμματισμένες επιχειρήσεις παρόμοιες από την Ομάδα Κρούσης του Μπάρκερ εναντίον άλλων χωριών (Μι Λάι 5, Μι Λάι 1 κλπ.) στην επαρχία Κουάνγ Νγκάι, προλαμβάνοντας ενδεχομένως περαιτέρω σφαγές εκατοντάδων, αν όχι χιλιάδων, Βιετναμέζων αμάχων.
Παραπομπές
Κατηγορία:Εγκλήματα πολέμου Κατηγορία:Πόλεμος του Βιετνάμ
Κράση (γραμματική)
Κράση (αρχ. κρᾶσις) στη φωνητική ονομάζεται το φθογγικό πάθος κατά το οποίο γίνεται συγχώνευση του τελικού φωνήεντος ή διφθόγγου μιας λέξης με το αρχικό φωνήεν ή την αρχική δίφθογγο της ακόλουθης, προς αποφυγή της χασμωδίας. Το φαινόμενο της κράσης παρατηρείται στην αρχαία ελληνική γλώσσα, όπου και περιγράφτηκε για πρώτη φορά. Πάνω από το φωνήεν που προκύπτει από την κράση σημειώνεται το διακριτικό σημείο κορωνίδα (αρχ. κορωνίς).
Σύγχρονη
Στη σύγχρονη μονοτονική ορθογραφία η κορωνίδα παραλείπεται. Σημειώνεται η απόστροφος στη θέση του φθόγγου  που αποσιωπήθηκε, π.χ.: μου (εί)παν - μού’παν [ˈmupan], ούτ(ε) αυτός - ουτ’ αυτός [utaˈftɔs]. Όταν αποβάλλεται ο τελικός φθόγγος της πρώτης λέξης σημειώνεται στη θέση του απόστροφος π.χ. το όνειρο - τ΄όνειρο (έκθλιψη). Όταν αποβάλλεται ο πρώτος φθόγγος της ακόλουθης λέξης σημειώνεται στη θέση του απόστροφος π.χ. πού είναι; - πού ΄ναι; (αφαίρεση). Όταν δημιουργείται νέος φθόγγος ως αποτέλεσμα της συναλοιφής, διαφορετικός από τον τελευταίο και τον πρώτο των γειτονικών λέξεων, τότε το φαινόμενο καλείται κράση: ''...και σόπλενα (σου έπλενα) τα πόδια δουλωμένο...(Βαλαωρίτης), Κάστρο πόχουν (που έχουν) δέσει με γητειές και μάγια. (Γρυπάρης).''
Αρχαία
Στα αρχαία ελληνικά κράση συνήθως παθαίνουν οι τύποι άρθρων  και  αναφορικών αντωνυμιών που λήγουν σε φωνήεν ή δίφθογγο, η λέξη ἐγώ με τη λέξη οἷμαι και οἷδα, ο σύνδεσμος καὶ και η πρόθεση πρό, (πρό ἔργου - προὔργου), ο σύνδεσμος μέντοι με το μόριο ἄν (μεντἄν). Όταν παθαίνει κράση το ἕτερος, τότε αντικαθίσταται από την παλαιότερη μορφή της αντωνυμίας ἅτερος (ὁ ἕτερος-ἅτερος). Αν η δεύτερη λέξη είναι άτονη, τότε η συλλαβή που προκύπτει είναι άτονη (καὶ ἐν - κἀν). Αν η δεύτερη συλλαβή έχει γιώτα, τότε στη νέα συλλαβή μένει είτε το γιώτα μόνο του είτε προσγεγραμμένο είτε υπογεγραμμένο (καὶ ἱκετεύω - χἰκετεύω, τὸ ἱμάτιον - θοἰμάτιον, καὶ εἶτα - κᾆτα). Τα ψιλόπνοα μη ηχηρά κ,π,τ τρέπονται στα αντίστοιχα δασέα χ,φ,θ (καὶ ὅπως - χὤπως).
Αρχαία ελληνικά
Όταν όμως η πρώτη από τις λέξεις που συγχωνεύονται είναι τύπος που αποτελείται μόνο από ένα φωνήεν ή μία δίφθογγο με δασεία, τότε στη θέση της κορωνίδας σημειώνεται η δασεία:
Πηγές
Κατηγορία:Γραμματική
Νέα Δεξιά (Ελλάδα)
Η Νέα Δεξιά (ΝΕ.ΔΕ.) είναι ένα δεξιό ελληνικό πολιτικό κόμμα, το οποίο ιδρύθηκε στις 13 Μαΐου 2016. Ιδρυτής και πρόεδρος του κόμματος είναι ο δικηγόρος Φαήλος Κρανιδιώτης.
Σε ευρωπαϊκό επίπεδο είναι μέλος του Κόμματος Ταυτότητας και Δημοκρατίας.
Ιστορικό
Η Νέα Δεξιά ιδρύθηκε στις 13 Μαΐου 2016 από το τέως μέλος της πολιτικής επιτροπής της Νέας Δημοκρατίας και στενό συνεργάτη του Αντώνη Σαμαρά, Φαήλο Κρανιδιώτη, λίγους μήνες μετά τη διαγραφή του από τη Νέα Δημοκρατία. Λίγες ημέρες αργότερα, σε ειδική εκδήλωση έγινε η επίσημη παρουσίαση του κόμματος και των στελεχών του.
Στις 15 Μαρτίου 2018, το κόμμα έγινε δεκτό στο Κίνημα για μία Ευρώπη των Εθνών και της Ελευθερίας
Στα τέλη του 2018, ενόψει των ευρωεκλογών και των εθνικών εκλογών του 2019 υπήρξε καταρχήν συμφωνία για εκλογική συνεργασία της Νέας Δεξιάς με την Ελληνική Λύση του Κυριάκου Βελόπουλου. Η διαφαινόμενη σύμπραξη οδήγησε στην αποχώρηση από το κόμμα αρκετών στελεχών, μεταξύ άλλων και του αντιπροέδρου Παναγιώτη Δούμα, τα οποία ίδρυσαν αργότερα την πολιτική κίνηση Έθνος και Ελευθερία. Ωστόσο, τα δύο κόμματα δεν κατέληξαν σε τελική συμφωνία, με το Φαήλο Κρανιδιώτη να ανακοινώνει την αυτόνομη κάθοδο της Νέας Δεξιάς στις εκλογές, διαψεύδοντας σενάρια συνεργασίας με άλλα κόμματα της δεξιάς.
Τον Απρίλιο του 2019 πραγματοποιήθηκε το 1ο Συνέδριο του κόμματος, κατά τη διάρκεια του οποίου προβλήθηκε μαγνητοσκοπημένο μήνυμα της Μαρίν Λεπέν και ανακοινώθηκαν τα ονόματα των υποψηφίων ευρωβουλευτών. Το παρόν έδωσαν ο παλαίμαχος διεθνής ποδοσφαιριστής Βασίλης Τσιάρτας και ο πρώην ελληνοαμερικανός κατάσκοπος Στηβ Λάλας, χωρίς ωστόσο να είναι υποψήφιοι. Το συνέδριο επικύρωσε και το καταστατικό και εξέλεξε την Κεντρική Επιτροπή του κόμματος.
Στις ευρωεκλογές το ίδιου χρόνου το κόμμα έλαβε 0,66% των ψήφων, χωρίς να εκλέξει ευρωβουλευτή. Στις εθνικές εκλογές που προκηρύχθηκαν αργότερα, ανακοινώθηκε ότι η Νέα Δεξιά δεν θα συμμετάσχει.
Τον Ιανουάριο του 2021 ανακοινώθηκε σε συνέντευξη τύπου η συνεργασία της Νέας Δεξιάς με τη δημιουργία, ξανά! του Θάνου Τζήμερου, υπό τον εκλογικό συνασπισμό «Δημιουργία». Ένα χρόνο αργότερα, ανακοινώθηκε η ίδρυση της Εθνικής Δημιουργίας, με την προσθήκη της πολιτικής κίνησης «Εθνική Συμφωνία» του ανεξάρτητου βουλευτή Κωνσταντίνου Μπογδάνου. Πολύ σύντομα όμως, η συνεργασία με τον Μπογδάνο διαλύθηκε.
Εξωτερικοί σύνδεσμοι
Κατηγορία:Ελληνικά πολιτικά κόμματα Κατηγορία:Συντηρητικά κόμματα Κατηγορία:Εθνικιστικά κόμματα στην Ελλάδα Κατηγορία:Ευρωσκεπτικιστικά κόμματα στην Ελλάδα
Ναός του Εντφού
Ο Ναός του Εντφού είναι αιγυπτιακός ναός που βρίσκεται στην δυτική όχθη του Νείλου στο Εντφού, στην Άνω Αίγυπτο. Η πόλη ήταν γνωστή κατά την ελληνιστική περίοδο ως Ἀπόλλωνος πόλις στα ελληνικά και Apollonopolis Magna στα λατινικά, από τον κυριώτερο θεό της πόλης Ώρο, ο οποίος στην interpretatio graeca ταυτιζόταν με τον Απόλλωνα. Είναι ένα από τα καλύτερα διατηρημένα λατρευτικά ιερά στην Αίγυπτο. Ο ναός χτίστηκε κατά την περίοδο του Πτολεμαϊκού Βασιλείου, από το 237 ως το 57 π.χ. οι επιγραφές στους τοίχους δίνουν σημαντικές πληροφορίες για τη γλώσσα, μύθους, και θρησκεία κατά την Ελληνιστική περίοδο της Αιγύπτου. Συγκεκριμένα, τα κείμενα στο ναό "παρέχουν λεπτομέρειες [και] της κατασκευής του, και επίσης διατηρούν πληροφορίες για την μυθολογική ερμηνεία αυτού και άλλων ναών ως Νησί της Δημιουργίας ." ., όπως και "σημαντικές σκηνές και επιγραφές από Ιερό Δράμα που σχετίζεται με τη σύγκρουση του Ώρου με το Σετ ." .
Ιστορία
Με τους αιώνες, ο ναός θάφτηκε σε βάθος 12 μέτρων κάτω από την άμμο της ερήμου και των αποθεμάτων φερτής ιλύς του Νείλου. Ντόπιοι κάτοικοι έχτισαν σπίτια ακριβώς πάνω από εκεί που ήταν ο ναός. Μέχρι το 1798 ήταν ορατά μόνο τα ψηλότερα μέρη των πυλώνων του ναού, όταν αυτός ταυτίστηκε από μια γαλλική αποστολή. Το 1860 ο Γάλλος αιγυπτιολόγος Ογκίστ Μαριέτ άρχισε να ανασκάφτει το ναό ελευθερώνοντας τον από την άμμο.
Ο ναός του Εντφού είναι σχεδόν άθικτος και αποτελεί πολύ καλό παράδειγμα αρχαίου αιγυπτιακού ναού. Η αρχαιολογική του σημασία και αυτή η καλή διατηρημένη του κατάσταση τον έχουν καταστήσει δημοφιλή τουριστικό προορισμό και συχνή στάση για τα ποταμόπλοια που πραγματοποιούν κρουαζιέρες στο Νείλο. Το 2005 ανακαινίστηκε η πρόσβαση στο ναό με Κέντρο επισκεπτών και πάρκινγκ αυτοκινήτων. Το 2006 προστέθηκε σύστημα φωτισμού για είναι δυνατή η επίσκεψη στο μνημείο και το βράδυ.
Θρησκευτική σημασία
Ο ναός του Εντφού είναι μεγαλύτερος αφιερωμένος στον Ώρο και την Αθώρ των Δένδερων. Ήταν το επίκεντρο πολλών εορτών αφιερωμένων στον Ώρο. Κάθε χρόνο, η "Αθώρ ταξίδευε νότια από το ναό της στα Δένδερα για να επισκεφτεί τον Ώρο στο Εντφού, και αυτό το γεγονός που σηματοδοτούσε τον ιερό τους γάμο ήταν περίσταση μεγάλων εορτασμών και προσκυνήματος πιστών." .
Εξωτερικοί σύνδεσμοι
Κατηγορία:Αρχαιολογικοί τόποι στην Αίγυπτο Κατηγορία:Αρχαίοι αιγυπτιακοί ναοί
ΦΚ Μπακού
Η ΦΚ Μπακού (αζ. Bakı Futbol Klubu) είναι μια από τις μεγαλύτερες ομάδες ποδοσφαίρου του Αζερμπαϊτζάν. Συμμετέχει στο Πρωτάθλημα ποδοσφαίρου Αζερμπαϊτζάν. Ιδρύθηκε το 1997.
Εξωτερικοί σύνδεσμοι
κατηγορία:Ιδρύσεις αθλητικών συλλόγων το 1997 Κατηγορία:ΦΚ Μπακού Κατηγορία:Ιδρύσεις ποδοσφαιρικών ομάδων το 1997 Κατηγορία:Ποδοσφαιρικές ομάδες Αζερμπαϊτζάν‎
Single (μουσική)
To single (πληθυντικός: singles) (ελληνική απόδοση: σινγκλ) είναι τύπος κυκλοφορίας ηχογραφημένης μουσικής, το οποίο συνήθως περιέχει ένα τραγούδι. Το single μπορεί να κυκλοφορήσει στο κοινό υπό διαφορετικούς τύπους (formats). Συνήθως το single είναι ένα τραγούδι, το οποίο κυκλοφορεί ξεχωριστά από το άλμπουμ, ενώ τις περισσότερες φορές κυκλοφορεί και στο άλμπουμ. Πρακτικά, το single κυκλοφορεί για να διαφημίσει και να προωθήσει το εκάστοτε άλμπουμ, έτσι το κομμάτι που επιλέγεται για το single, θεωρείται πως είναι το πιο εμπορικό του δίσκου.
Πλέον η επικρατούσα μορφή κυκλοφορίας των single γίνεται διαδικτυακά. Ενώ είναι πιθανό το κάθε κομμάτι ενός δίσκου να κυκλοφορεί ατομικά. Παρόλα αυτά η ιδέα του single έχει διατηρηθεί και τα τραγούδια που κυκλοφορούν υπό αυτή τη μορφή, σκοπό έχουν την προώθηση του άλμπουμ. Παλαιότερα η μορφή κυκλοφορίας ήταν βινύλια 7 ιντσών και 45 στροφών. Αυτα τα 45άρια συνήθως περιείχαν και ένα Radio Edit ειδικό για αναπαραγωγή σε Ραδιόφωνο. Ταυτοχρονα υπήρχαν και τα Maxi Singles 12 ιντσών 33 ή 45 στροφών με ειδικές εκδόσεις και remix.
Παρόλο που ονομάζεται "single", ο εν λόγω τύπος κυκλοφορίας μπορεί να περιέχει έως και τρία κομμάτια. Ο μεγαλύτερος διαδικτυακός διανομέας single, το iTunes, δέχεται για παράδειγμα ως single μέχρι και τρία τραγούδια, τα οποία δεν ξεπερνούν τα δέκα λεπτά, την ίδια πολιτική ακολουθεί και το Spotify. Οποιαδήποτε μουσική κυκλοφορία άνω των τριών κομματιών ονομάζεται Extended play (EP).
Προωθητικό single
Ένα προωθητικό single (promotional single ή promo single) έχει ως σκοπό να προωθήσει έναν επερχόμενο δίσκο ή εμπορικό σίνγκλ και κυκλοφορεί σε ραδιοφωνικούς σταθμούς και κλαμπ. Το τραγούδι που κυκλοφορεί ως προωθητικό single τις περισσότερες φορές δεν έχει μουσικό βίντεο. Εκτός από το ραδιόφωνο, υπάρχει περίπτωση να γίνει διαθέσιμο σε ψηφιακή μορφή για streaming ή αγορά, ενώ παλιότερα κυκλοφορούσε και ως CD ή βινύλιο. Σε περίπτωση μη αναμενόμενης επιτυχίας του, έχει τη δυνατότητα να κυκλοφορήσει αργότερα ως εμπορικό single.
Στο εξωτερικό οι εταιρείες συνηθίζαν να διανέμουν δωρεάν έναν περιορισμένο αριθμό CD ή δίσκων βινυλίου με το προωθητικό ή το εμπορικό single, τα οποία αποστέλλονταν στους ραδιοφωνικούς παραγωγούς και στους DJs. Η διαδικασία αυτή ισχύει ακόμα αλλά σε ψηφιακή μορφή και downloads.
VHS Single
Τα VHS singles ήταν μουσικές βιντεοκασέτες, στις οποίες κυκλοφορούσαν τα μουσικά βίντεο των σινγκλ μέχρι τα τέλη του 20ού αιώνα. Μετά το 2000 έπαψαν να είναι διαδεδομένες, καθώς βγήκαν στην αγορά τα DVD.
Εξωτερικοί σύνδεσμοι
Κατηγορία:Αποθηκευτικός χώρος ήχου
Παραλία Αχλιάς Λασιθίου
thumb|250px|Η παραλία Αχλιά Η παραλία Αχλιών, ή αλλιώς Γαλήνη, βρίσκεται στην Κοινότητα Σχινοκαψάλων της δημοτικής ενότητας Μακρύ-Γιαλού του Δήμου Ιεράπετρας Λασιθίου, 51 χλμ νοτιοανατολικά από τον Άγιο Νικόλαο και 15 χλμ από την Ιεράπετρα.
Στην γύρω περιοχή υπάρχουν τουριστικές υποδομές φιλοξενίας. Ακόμη, προσφέρονται στους επισκέπτες της παραλίας αθλητικές εγκαταστάσεις, όπως γήπεδα beach volley και beach soccer, καθώς επίσης παρέχεται η δυνατότητα θαλασσίων αθλημάτων από ιδιωτική εταιρία.
Η θάλασσα είναι σχεδόν πάντα ήρεμη, καθώς η γεωγραφία της περιοχής με τον φυσικό κόλπο, δεν επιτρέπουν την ανάπτυξη κυμάτων.
Τους χειμερινούς μήνες στη παραλία εκβάλει και ένα μικρό ρυάκι το οποίο διέρχεται από το ομώνυμο φαράγγι το οποίο συνδέει τη παραλία με το χωριό των Σχινοκαψάλων, όπου και ανήκει διοιηκητικά.
Εξωτερικοί σύνδεσμοι
Κατηγορία:Νομός Λασιθίου Κατηγορία:Παραλίες της Ελλάδας
Κολύμβηση στους Θερινούς Ολυμπιακούς Αγώνες 2020 – 400 μέτρα μικτή ατομική ανδρών
Το αγώνισμα των 400 μέτρων μικτής ατομικής ανδρών στα πλαίσια της κολύμβησης στους Θερινούς Ολυμπιακούς Αγώνες 2020 διεξήχθη στο Ολυμπιακό Κέντρο Υγρού Στίβου από τις 24 έως τις 25 Ιουλίου 2021.
Πρόγραμμα
Όλες οι ώρες είναι σε Ώρα Ιαπωνίας (UTC+9)
Σειρές
Οι 8 καλύτεροι χρόνοι προκρίνονται στον τελικό.
Παραπομπές
400μα Α
Ομπέρτο Β΄ του Μιλάνου
Ο Ομπέρτο Β΄, λατινικά Otbertus, (απεβ. μετά το 1014) από τον Οίκος των Ομπερτιδών, ήταν μάργραβος του Μιλάνου.
Βιογραφικά
Η μητέρα του ονομαζόταν Ραϊλένδη. Όταν ο πατέρας του Ομπέρτο Α΄ απεβίωσε το 975, τον διαδέχθηκε μαζί με τον αδελφό του Αδαλβέρτο Β΄ του Μιλάνου. Ήταν επίσης κόμης του Μιλάνου, της Γένουας, του Μπόμπιο. Το 1002 ενώθηκε με τον Αρντουίνο μαρκήσιο της Ιβρέας (που ίσως ήταν γαμπρός του), εναντίον του Ερρίκου Β΄ των Οθωνιδών βασιλιά της Γερμανίας.
Οικογένεια
Από τη σύζυγό του απέκτησε τα εξής τέκνα:
Κατηγορία:Κόμητες της Ιταλίας
Στόμιος ο Ηλείος
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Έλληνες στρατηγοί Κατηγορία:Νεμεονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες του πεντάθλου‎ Κατηγορία:Αρχαίοι ολυμπιονίκες (4ος αιώνας π.Χ.)
Δημήτριος Ν. Μπικιάρης
O '''Δημήτριος Ν. Μπικιάρης''' είναι καθηγητής 1ης βαθμίδας στο Αριστοτέλειο Πανεπιστήμιο Θεσσαλονίκης, Τμήμα Χημείας, ειδικός Χημείας και Τεχνολογίας Πολυμερών.
Βιογραφικά στοιχεία
Γεννήθηκε στη Μηλιά του νομού Λάρισας το 1965.
Σπουδές και σταδιοδρομία
Σπούδασε στο Αριστοτέλειο Πανεπιστήμιο Θεσσαλονίκης και έλαβε πτυχίο Χημείας το έτος 1989. Υπό την εποπτεία του καθηγητή Πολυμερών, Δρ. Γ. Καραγιαννίδη, εκπόνησε τις διδακτορικές του σπουδές στο τμήμα Χημείας, και το έτος 1994 χρίστηκε διδάκτωρ (PhD) Χημείας και Τεχνολογίας Πολυμερών στο ΑΠΘ.
Τα έτη 1995 έως και 2000, απασχολήθηκε στο τμήμα Χημικών Μηχανικών του ΑΠΘ, στο εργαστήριο του καθηγητή Φυσικοχημείας Δρ. Κώστα Παναγιώτου, εκπονώντας μεταδιδακτορική έρευνα για τη βελτίωση των ιδιοτήτων των LDPE (χαμηλής πυκνότητας πολυαιθυλένια).
Εκλέχτηκε μέλος ΔΕΠ στο τμήμα Χημείας το 2000, στο εργαστήριο Χημείας και Τεχνολογίας Πολυμερών και Χρωμάτων. Εξελίχτηκε σε Καθηγητής πρώτης βαθμίδας στο ίδιο τμήμα, το έτος 2015.
Η κύρια έρευνά του εστιάζεται στην καινοτομική ανάπτυξη πολυμερών με αξιοποίηση μονομερών που είναι βιολογικώς προερχόμενα. Επίσης έχει ασχοληθεί με τη σύνθεση και τον χαρακτηρισμό ορισμένων πολυμερικών εστέρων, όπως και με την ανάπτυξη οικολογικών χημικών πρόσθετων για ρητινικά συστήματα (resin systems) κατάλληλα για σύνθετα και συγκολλημένα προϊόντα ξύλου. Πρόσφατα, έχει στραφεί προς την εφαρμοσμένη έρευνα, ιδίως τη φαρμακευτική χημεία, με έμφαση σε μοντέρνες τεχνικές νανοτεχνολογίας - νανοενθυλάκωσης δραστικών χημικών ενώσεων (φαρμάκων) σε πολυμερικές μήτρες, με τελικό στόχο την αργή, σταδιακή και για στοχευμένη απελευθέρωση φαρμακευτικών νανοσκευασμάτων.
Έργο και διακρίσεις
Το όλο ερευνητικό έργο του Δρ. Μπικιάρη περικλείει περισσότερες από 420 εργασίες που έχουν ανακοινωθεί σε έγκριτα περιοδικά, καθώς και σε διεθνή συνέδρια κύρους. Έχει στην κατοχή του σήμερα δέκα παγκόσμια διπλώματα ευρεσιτεχνίας, τα οποία έχουν αναπτυχθεί μαζί με συνεργάτες του. Έχει τύχει παγκόσμιας επιστημονικής αναγνώρισης, κατέχοντας, μέχρι σήμερα, περισσότερες από 20.800 αναφορές. Στην επιστημονική περιοχή των Πολυμερών, έχει έναν πολύ υψηλό δείκτη h-index (78). Διαθέτει μάλιστα, περισσότερες από 320 ερευνητικές εργασίες που έχουν >10 αναφορές η καθεμία (i10-index).
Είναι επιμελητής(Editor) στο έγκριτο περιοδικό Polymers. Είναι κριτής σε πολλά διεθνή επιστημονικά περιοδικά των Πολυμερών και της Οργανικής Χημείας. Έχει συμμετάσχει σε πλήθος διεθνών και εθνικών συνεδρίων, ενώ έχει παρουσιάσει ο ίδιος και οι συνεργάτες του περισσότερες από ογδόντα εργασίες. Έχει συμμετάσχει επίσης ως αξιολογητής προτάσεων ερευνητικών έργων τόσο στην Ελλάδα όσο και στην Ε.Ε. (ερευνητικά προγράμματα FP7 και Horizon 2020).
To 2017 έλαβε -από το ΑΠΘ- «Βραβείο αριστείας» για το όλο ερευνητικό του έργο στα Πολυμερή, με κριτήρια διάκρισης τον αριθμό των επιστημονικών εργασιών του εργαστηρίου του και το σχετικό δείκτη απήχησης της έρευνας αυτής. Συμμετέχει σήμερα στην κριτική επιστημονική επιτροπή για τα ετήσια βραβεία Ερευνητικής Αριστείας με την επωνυμία, Prix Galien Greece, βραβεία που δίδονται σε νέους Έλληνες ερευνητές, οι οποίοι έχουν παράξει καινοτομικό ερευνητικό έργο (φάρμακα – πρόσθετα – τεχνικές) με στόχο τη θεραπεία νοσημάτων.
Τον Οκτώβριο του έτους 2020, σε έγκριτη μελέτη της έρευνας («Updated science-wide author databases of standardized citation indicators») των Ioannidis et al. στο έγκριτο περιοδικό Plos Biology, το όνομά του συμπεριλήφθηκε στους καταλόγους Mendeley Data 2020 που περιλαμβάνουν το ανώτερο 2% όλων των ερευνητών του πλανήτη, σε όλα τα αντικείμενα. Ο Δρ. Μπικιάρης κατατάχθηκε για την απήχηση του έργου του στο γνωστικό αντικείμενο των Πολυμερών.
Προσωπικά στοιχεία
Είναι παντρεμένος με τη Γεωργία Σερετούδη και μαζί έχουν αποκτήσει τρία παιδιά.
Εξωτερικοί σύνδεσμοι
Κατηγορία:Έλληνες πανεπιστημιακοί Κατηγορία:Καθηγητές Αριστοτελείου Πανεπιστημίου Θεσσαλονίκης
Πέμπερχολμ
μικρογραφία|300x300εσ|Το τεχνητό νησί Πέμπερχολμ μαζί με τη γέφυρα Έρεσουντ (δεξιά) και το νησί Σάλτχολμ (αριστερά). Η τεχνητή νησίδα Πέμπερχολμ (δανικά: Peberholm, σουηδικά: Pepparholm) που σημαίνει νησί πιπεριά, βρίσκεται στο στενό Έρεσουντ και ανήκει στη Δανία. Δημιουργήθηκε στο πλαίσιο της ανέργεσης της γέφυρας Έρεσουντ, που συνδέει την Κοπεγχάγη με το Μάλμε της Σουηδίας. Κατασκευάστηκε σε μικρή απόσταση από το μικρό φυσικό νησί Σάλτχολμ.
Ο κύριος λόγος για την κατασκευή του νησιού ήταν να έχει ένα σημείο διασταύρωσης μεταξύ της υποθαλάσσιας σήραγγας και της γέφυρας. Η σήραγγα χτίστηκε για να δώσει την ευκαιρία στα μεγάλα πλοία να περάσουν το Έρεσουντ χωρίς να ανησυχούν για το ύψος της γέφυρας. Άλλος λόγος είναι ότι θα δημιουργούσε πρόβλημα στο αεροδρόμιο της Κοπεγχάγης (Kastrup), που βρίσκεται σε κοντινή απόσταση από την άκρη της γέφυρας.
Κατηγορία:Νησιά της Δανίας Κατηγορία:Τεχνητά νησιά
Νευρομάρκετινγκ
Το Νευρομάρκετινγκ (Neuromarketing) είναι τομέας του μάρκετινγκ ο οποίος χρησιμοποιεί την Νευροεπιστήμη με σκοπό την ανακάλυψη των υποσυνείδητων προτιμήσεων, αποφάσεων και κινήτρων των καταναλωτών. Ο όρος Νευρομάρκετινγκ επινοήθηκε από τον ολλανδό καθηγητή Ale Smidts το 2002
Τα εργαλεία του νευρομάρκετινγκ
Στο νευρομάρκετινγκ υπάρχουν αρκετά νευροεπιστημονικά εργαλεία, τα οποία χρησιμοποιούνται με σκοπό να εξετάσουν την συμπεριφορά των καταναλωτών. Τα εργαλεία της νευροεπιστήμης περιλαμβάνουν μηχανήματα τα οποία μπορούν να καταγράψουν ζωτικές λειτουργίες του ανθρώπινου οργανισμού (καρδιακή πίεση, αντανακλαστικά, σφυγμός, κόρη του ματιού, εκφράσεις προσώπου, αναπνευστικός ρυθμός). Έτσι αποκτώνται πληροφορίες σχετικά με την συμπεριφορά, το γνωστικό και το συναισθηματικό επίπεδο των καταναλωτών, τις οποίες οι εταιρίες μπορούν να συλλέξουν και να εφαρμόσουν, με βάση αυτών, αποδοτικές στρατηγικές μάρκετινγκ. Τα εργαλεία του νευρομάρκετινγκ μπορούν να κατανεμηθούν σε τρεις κατηγορίες :
Κριθιά Θεσσαλονίκης
Η Κριθιά είναι χωριό του νομού Θεσσαλονίκης και βρίσκεται στο Δήμου Λαγκαδά, ενώ σύμφωνα με το πρόγραμμα Καποδίστριας βρισκόταν στο Δήμο Ασσήρου. Βρίσκεται επίσης βορειοανατολικά της Θεσσαλονίκης, 31 χιλιόμετρα από το κέντρο της.
Πληθυσμός
Έχει πληθυσμό 1.418 κατοίκους (Ελληνική Απογραφή 2011).
Μονή Οδηγητρίας Κυρίας Γωνιάς Χανίων
Η Μονή Οδηγητρίας Κυρίας Γωνιάς είναι ανδρική σταυροπηγιακή μονή κοντά στο Κολυμβάρι Χανίων, στη δυτική Κρήτη. Είναι κτισμένη στο μύχο του κόλπου Χανίων, περίπου 25 χιλιόμετρα δυτικά από τα Χανιά. Κοντά στη μονή βρίσκεται η Ορθόδοξη Ακαδημία Κρήτης.
Κριθιά Θεσσαλονίκης
Ελλήσποντος Κριθιάς
Ο Ελλήσποντος υποβιβάστηκε από την Α1 ερασιτεχνική και από τη σεζόν 2014-15 αγωνίζεται στην B' Ε.Π.Σ.Μακεδονίας.
Μονή Οδηγητρίας Κυρίας Γωνιάς Χανίων
Ιστορία
Η μονή ιδρύθηκε τον 9ο αιώνα μ.Χ. στη θέση Μενιές του Ακρωτηρίου, στη θέση που βρισκόταν το ιερό της Δίκτυννας, και ήταν αφιερωμένη στον Άγιο Γεώργιο. Λόγω επιθέσεων από πειρατές, η μονή τον 13ο αιώνα μεταφέρθηκε νοτιότερα, και ένα μικρό μοναστήρι χτίστηκε εκεί όπου σήμερα βρίσκεται το κοιμητήριο της μονής. Η μονή στη σημερινή θέση ιδρύθηκε το 1618 από τον μοναχό Βλάσιο, από την Αμάσεια της Κύπρου. Το έργο της ανοικοδόμησης συνέχισε ο Βενέδικτος Τζαγκαρόλας, ενώ στην ανοικοδόμηση και συντήρηση της μονής βοήθησε η μεγάλη δωρεά του Γεωργίου Μούρμουρη. Ο ναός της μονής ολοκληρώθηκε το 1634, σύμφωνα με επιγραφή που βρίσκεται στο δυτικό μέρος του τρούλου.
Το 1645, οι Τούρκοι κατά τη διάρκεια του κρητικού πολέμου αποβιβάστηκαν κοντά στη μονή και την κατέλαβαν, ενώ το 1652 την κατέστρεψαν. Το 1662, με πατριαρχικό σιγγίλιο, η μονή ανακηρύσσεται σταυροπηγιακή, δηλαδή διοικείται άμεσα από το Πατριαρχείο Κωνσταντινούπολης. Το 1664 άρχισε να λειτουργεί στη μονή σχολείο. Το 1708 κατασκευάστηκε το συντριβάνι της μονής και το 1805 τα παρεκκλήσια του ναού. Κατά τη διάρκεια της επανάστασης του 1821, η μονή λειτούργησε ως νοσοκομείο, ενώ ο ηγούμενος Παρθένιος Ρασπάνης μυήθηκε στη Φιλική Εταιρεία, αλλά οι Τούρκοι τον συνέλαβαν και τον φυλάκισαν. Η μονή ερημώθηκε, αλλά την περίοδο 1831-1841 ανασυγκροτήθηκε από τον μοναχό Παρθένιο Φρουδάκη. Το 1867, κατά τη διάρκεια της επανάστασης του 1866, η μονή καταστράφηκε ξανά από τους Τούρκους.
Κριθιά Θεσσαλονίκης
Συγκοινωνία
Το χωριό μπορεί κανείς να το επισκεφτεί με τα λεωφορεία του ΟΑΣΘ της γραμμής 85.
Μονή Οδηγητρίας Κυρίας Γωνιάς Χανίων
Ιστορία
Το 1897, ο Τιμολέων Βάσσος με δύο τάγματα πεζικού, ένα μηχανικού, ένα λόχο ευζώνων και μια ορειβατική πυροβολαρχία, αποβιβάστηκε νότια της μονής για να καταλάβει την Κρήτη στο όνομα του βασιλέα των Ελλήνων. Αυτή η απόβαση έγινε η αφορμή για την κήρυξη του Ελληνοτουρκικού πολέμου του 1897. Ο Βάσσος χρησιμοποίησε τη μονή ως αρχηγείο του. Το 1899 κατασκευάζεται το σημερινό καμπαναριό της μονής, η οποία κρίθηκε διατηρητέα το 1935. Κατά τη διάρκεια του Β΄ Παγκοσμίου Πολέμου, μετά την κατάληψη της Αθήνας από τους Γερμανούς, στη μονή λειτούργησε η σχολή Ευελπίδων. Μετά τη μάχη της Κρήτης, οι Γερμανοί επίταξαν τη μονή και φυλάκισαν τους μοναχούς. Η μονή επαναλειτούργησε μερικώς το 1942 και μέχρι το 1944 ήταν γερμανικό στρατόπεδο.
Κριθιά Θεσσαλονίκης
Παραπομπές
Κατηγορία:Χωριά του νομού Θεσσαλονίκης Κατηγορία:Δήμος Λαγκαδά
Μονή Οδηγητρίας Κυρίας Γωνιάς Χανίων
Ιστορία
Τη δεκαετία του 1960, σε έκταση που παραχώρησε η μονή κατασκευάστηκε η Ορθόδοξη Ακαδημία Κρήτης, η οποία άρχισε να λειτουργεί το 1968.